钦定古今图书集成/历象汇编/乾象典/第095卷 > 《路史》 > 《遂人氏》
## 钦定古今图书集成/历象汇编/乾象典/第095卷 > 《路史》 > 《遂人氏》

不周之巅，有宜城焉。日月之所不届，而无四时昏昼
之辨。

空同之北，北极锺火之山，地数百里，无日月之光，犹蜀之陋。天常雨，少出日者。《王子年》云：“去都万里，有申弥国，近燧明之国，地与西王母接，以故燕昭王游于西王母燧林之下，说燧皇钻火之事。”

有圣人者，游于日月之都，至于南垂。有木焉，鸟啄其
枝，则《然火出》，圣人感之。

广土，自有不见日月之处。予尝论深山四时早晚与平原之不同，非若佛书所谓夜摩天之类。《拾遗记》云：“燧明之国，不识昼夜，土有燧木，后世圣人游于日月之外，以食救物，至于南垂，观此燧木，有鸟类鹗啄其枝则火出，取以钻火，号燧人氏，在包羲氏之前，盖火山国也。” 《山海经》言：“火山之国，虽经霖雨，其火常然。” 即今武周连浑府之遥火山也，故代割雄勇为火山军，亦犹梧州火山之“火。”

于是仰察辰心，取以出火，作钻燧，别五木以改火。上
古之人，茹毛而喢血，食果蓏𧊶。膻腐馊漫，内伤荣
卫，殒其天年。乃教民取火以灼，以焫以熟，臊胜以燔
黍捭豚，然后人无腥。之疾。

《祭礼》“作其祝号，荐其血毛，腥其俎，熟其肴” ，所以存法太古。腥俎谓豚解俎之。《礼记正义》云：“先烧其石令赤，以黍与豚加于上而灼之。” 或疑神农始艺五谷，神农广其事尔。

人民益伙，羽皮之茹。有不给于寒。乃诲之苏。冬而炀
之。使人得遂其性，号遂人氏。或曰燧人。

以钻燧，故《古史考》云：“铸金为刃，民大悦，号曰燧人。” 《礼含文嘉》云：“燧人氏钻木取火，炮生为熟，令人无有腹疾，遂天之意，故曰遂人。” 《典略》云：“燧人钻木取火，免腥臊，变熟，食人事也。” 《白虎通义》云：“取火教民熟食，制养礼性，避臭去毒，谓之燧人。”

“顺而不一”，于是穷火之用而为之政。春季以出，樵终
以纳，异其时也，以济时疾郁攸之司。九变七化，火为
之纪，谓木器液。于是范金合土为釜臿，作烓鬲瓯瓿，
成物化物，而火之功用洽矣。

季春心昏见于辰而出火。季秋心昏见于戌而纳火。故《尸子》云：“遂人察辰心而出火。” 亦见《中论》。夫心见于辰则火大壮，故季春禁火。